62017TJ0734_INF
Решение на Общия съд (втори състав) от 26 март 2020 г. —ViaSat/Комисия
(Дело T‑734/17)
„Достъп до документи — Регламент (ЕО) № 1049/2001 — Оператор на мобилни спътникови системи — Документи, предоставени на Комисията от кандидат, избран в процедура за възлагане на поръчка — Мълчалив и изричен отказ да се предостави достъп — Изключение, свързано със защитата на търговските интереси на трето лице — По-висш обществен интерес — Частичен отказ за предоставяне на достъп“
1.
Институции на Европейския съюз — Право на публичен достъп до документи — Регламент № 1049/2001 — Неспазване от страна на Комисията на определените срокове за отговор на заявление за достъп — Мълчалив отказ — Отмяна чрез приемането на изричен отказ — Възможност за обжалване на мълчаливия отказ — Липса
(членове 7 и 8 от Регламент № 1049/2001 на Европейския парламент и на Съвета)
(вж. т. 16 и 17)
2.
Съдебно производство — Решение или регламент, които заместват обжалвания акт в хода на производството — Искане за изменение на жалбата — Условия
(член 86, параграфи 1 и 2 от Процедурния правилник на Общия съд)
(вж. т. 19)
3.
Институции на Европейския съюз — Право на публичен достъп до документи — Регламент № 1049/2001 — Задължение на институцията да помогне на заявителя, преди да отхвърли заявлението му
(член 6, параграф 2 от Регламент № 1049/2001 на Европейския парламент и на Съвета)
(вж. т. 24 и 25)
4.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на търговските интереси — Отказ за предоставяне на достъп — Задължение за мотивиране — Обхват — Възможност за позоваване на общи презумпции, приложими за определени категории документи
(член 296 ДФЕС; член 4, параграф 2, първо тире от Регламент № 1049/2001 на Европейския парламент и на Съвета)
(вж. т. 38—41)
5.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на търговските интереси — Приложно поле — Оферти, подадени от оференти по обществена поръчка — Включване — Обща презумпция за прилагане на изключението от правото на достъп
(член 4, параграф 2, първо тире от Регламент № 1049/2001 на Европейския парламент и на Съвета)
(вж. т. 42, 43, 55, 57—59, 61—63 и 97)
6.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Отказ за предоставяне на достъп — Възможност за позоваване на общи презумпции, приложими за определени категории документи — Задължение за индивидуално разглеждане на всички документи, до които се отнася общо искане за достъп — Липса
(член 4 от Регламент № 1049/2001 на Европейския парламент и на Съвета)
(вж. т. 45, 65 и 92)
7.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на търговските интереси — По-висш обществен интерес, който диктува оповестяването на документите — Позоваване на принципа на прозрачност — Необходимост да се изтъкнат конкретни съображения по случая — Тежест на доказване
(член 4, параграф 2 от Регламент № 1049/2001 на Европейския парламент и на Съвета)
(вж. т. 44, 76—79, 81—86 и 97)
8.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на търговските интереси — Позоваване на обща презумпция за приложимост на изключението към поисканите документи — Последици от прилагането на презумпцията — Частично оповестяване на съдържанието — Изключване
(член 4, параграф 2, първо тире и параграф 6 от Регламент № 1049/2001 на Европейския парламент и на Съвета)
(вж. т. 92—94, 97 и 98)
9.
Институции на Европейския съюз — Право на публичен достъп до документи — Регламент № 1049/2001 — Изключения от принципа за достъп до документи — Отказ, основан на няколко изключения — Допустимост
(Регламент № 1049/2001 на Европейския парламент и на Съвета)
(вж. т. 96)
Предмет
Искане на основание член 263 ДФЕС за отмяна на мълчаливия отказ на Комисията по потвърдителното заявление на жалбоподателя от 10 юли 2017 г. за достъп до цялата информация, предоставена от Inmarsat plc, Inmarsat Ventures или от негови дъщерни дружества във връзка с участието им в процедурата за възлагане на обществена поръчка на Европейския съюз, по която е прието Решение 2009/449/ЕО на Комисията от 13 май 2009 година относно подбора на оператори на общоевропейски системи, предоставящи мобилни спътникови услуги (МСУ) (ОВ L 149, 2009 г. стр. 65), и до цялата кореспонденция по този въпрос между Inmarsat и Комисията, както и за отмяна на Решение C(2018) 180 окончателен на Комисията от 11 януари 2018 г., с което е отказан достъп до тази информация
Диспозитив
1)
Липсва основание за произнасяне по законосъобразността на мълчаливия отказ на Комисията по потвърдителното заявление на жалбоподателя от 10 юли 2017 г. за достъп до цялата информация, предоставена от Inmarsat plc, Inmarsat Ventures или от неговите дъщерни дружества във връзка с участието им в процедурата за възлагане на обществена поръчка на Европейския съюз, по която е прието Решение 2009/449/ЕО на Комисията от 13 май 2009 година относно подбора на оператори на общоевропейски системи, предоставящи мобилни спътникови услуги (МСУ), и до цялата кореспонденция по този въпрос между Inmarsat и Комисията.
2)
Отхвърля жалбата в останалата ѝ част.
3)
Осъжда ViaSat, Inc. да понесе три четвърти от направените от него съдебни разноски и три четвърти от съдебните разноски на Комисията и на Inmarsat Ventures.
4)
Осъжда Комисията да понесе една четвърт от направените от нея съдебни разноски и една четвърт от съдебните разноски на ViaSat и на Inmarsat Ventures.